หาทางออกร่วมกับคนรัก ลองหาสาเหตุอื่นของความเก็บกด พึ่งตนเอง หาทางปลดปล่อยอย่างสร้างสรรค์
คู่รักส่วนใหญ่มักมีรสนิยมและความต้องการทางเพศที่ไม่ค่อยจะลงตัวกันสักเท่าไรนัก ซึ่งนั่นทำให้การเปิดอกคุยกันตรงๆ เป็นทางออกที่เหมาะสมที่สุด  แน่นอนว่า การพูดคุยกับคนรักในเรื่องนี้ ก็ทำให้คุณอึดอัดได้เหมือนกัน. แต่มันจะช่วยกระชับความสัมพันธ์ให้แนบแน่นขึ้นในภายหลัง  หาเวลาและสถานที่อันเหมาะเจาะ ในการพูดคุยเรื่องดังกล่าว เพราะมันเป็นประเด็นที่อ่อนไหว และต้องการให้อีกฝ่ายใส่ใจเป็นพิเศษ ซึ่งหากมีเสียงโทรศัพท์ หรือเสียงโทรทัศน์คอยรบกวน ก็จะทำให้สื่อสารกันอย่างไม่มีประสิทธิภาพ  ใช้ภาษาแบบตรงไปตรงมาและชัดเจน หากคุณใช้คำพูดอ้อมๆ นอกจากจะทำให้การสื่อสารไม่ตรงจุดแล้ว ยังแสดงถึงการไม่ให้ความสำคัญกับความสุขทางเพศของตัวเองด้วย ทั้งนี้ การจะเลือกใช้คำแบบใดสื่อถึงอวัยวะเพศ และลีลาท่าทางบนเตียง ก็ขึ้นอยู่กับระดับภาษาที่คุณและคนรักใช้สนทนากันตามปกตินั่นเอง หากใช้คำต่ำเกินไป คุณก็จะถูกมองว่าหยาบโลน แต่หากสูงหรือเป็นทางการไป มันจะทำให้อีกฝ่ายรู้สึกอึดอัดตามไปด้วย   การพูดคุยเปิดอกกันในลักษณะดังกล่าว ไม่ได้มีไว้สำหรับคู่แต่งงานเท่านั้น แต่คู่รักชั่วคราวหรือแบบข้ามคืน ก็ควรสื่อสารให้อีกฝ่ายรู้เช่นกัน  เปรยถึงความต้องการของคุณออกมาในระหว่างที่กำลังร่วมเพศกัน โดยใช้คำในเชิงบวก เช่น แทนที่จะบอกว่า “อย่าทำอย่างนั้น!” ควรจะเปลี่ยนเป็น “ช่วยทำแบบนี้หน่อยสิที่รัก”   โดยที่อีกฝ่ายก็ควรจะรับทราบ และคอยไหลตามน้ำไป โดยไม่โกรธเคืองหรือตัดสิน เอาไว้หลังเสร็จกิจกรรมแล้วค่อยมาปรับความเข้าใจกันเพิ่มเติม เวลาที่คุณมีปัญหาทางเพศ มันง่ายที่จะกล่าวโทษคนรักของตัวเอง แต่พยายามหลีกเลี่ยงการตำหนิเขาหรือเธอ เพราะการพูดอย่างเช่น “เพราะคุณอ่อนซ้อมอย่างนี้ไง ฉันถึงเก็บกดแบบนี้” จะทำให้สถานการณ์ยิ่งเลวร้ายเข้าไปใหญ่   ลองใช้เทคนิคการสื่อสารดังต่อไปนี้ดู:  เลือกใช้คำเข้าหา “ตัวเอง” จะเป็นการดีกว่าพุ่งเป้าไปที่คนรักของคุณ เพื่อสื่อให้อีกฝ่ายรู้ความรู้สึกของคุณเป็นหลัก เช่น “ช่วงหลังๆ มานี้ เค้ารู้สึกว่าไม่ค่อยเต็มอิ่มเท่าไรเลย อีกอย่างนะ เค้าอยากจะลองพลิกแพลงดูบ้างได้มั้ยจ้ะ”   เปิดโอกาสให้อีกฝ่ายแสดงความรู้สึกด้วยก็ยิ่งดี จะได้ไม่ดูเหมือนคุณเป็นเผด็จการ หรือก้าวร้าวเอาแต่ใจ โดยคุณอาจถามเกริ่นไปเพื่อกระตุ้นให้เขาหรือเธอตอบ เช่น “คุณชอบท่าแบบไหนเป็นพิเศษ บอกได้นะ” หรือ “คุณว่าเรามีอะไรกันบ่อยเกินไปรึเปล่า”   ไม่ควรหว่านล้อมหรือใช้จิตวิทยาหลอกล่อ เพื่อหาทางมีเพศสัมพันธ์กับคนรัก เช่น พูดให้เขาหรือเธอรู้สึกผิดว่า “คนเราถ้ารักกันจริง ทำไมไม่ค่อยจู๋จี๋กันเลยล่ะ” ซึ่งคุณควรจะเปลี่ยนเป็นคำพูดที่ดูจริงใจ และตรงต่อความรู้สึกของตัวเองมากกว่า อย่างเช่น “พอไม่ได้ร่วมรักกันนานๆ มันรู้สึกเหมือนขาดอะไรไปบางอย่างนะ” ” แต่อย่าไปเอาอย่างในละครมากเกินไป เพราะในชีวิตจริง การเข้าฉากโรแมนติค ย่อมต้องมีการเตรียมการอะไรบางอย่าง ด้วยความพิถีพิถัน ต่อให้เป็นคู่ข้าวใหม่ปลามันก็ตาม ดังนั้น คุณควรพยายามนึกถึงความตั้งใจในการออดอ้อน หรือเอาใจอีกฝ่าย รวมถึงกิจกรรมใดๆ ที่เคยเกิดขึ้นในช่วงเริ่มแรกของชีวิตรักของคุณ เช่น การเซอร์ไพรส์ด้วยของขวัญ หรือการเลือกหาเสื้อผ้าแบบกระตุ้นอารมณ์วาบหวามมาสวมใส่ สิ่งเหล่านี้จะช่วยให้ความตึงเครียดในความสัมพันธ์ลดลง   ปรับเปลี่ยนกิจวัตรประจำวัน หากคุณเคยร่วมรักกันแต่เฉพาะตอนกลางคืน ลองยื่นข้อเสนอด้วยภาษากาย กระตุ้นให้เขาหรือเธอเปลี่ยนมาร่วมรักกับคุณในช่วงเช้ามืด หรือก่อนไปทำงานดูบ้างก็ได้ ช่วงเวลาดังกล่าวไม่ได้ทำให้เพลียระหว่างวันอย่างที่คิด แต่ช่วงเย็นหรือกลางคืนต่างหากล่ะที่คุณทั้งคู่อาจจะเหนื่อยจนไม่อยากทำอะไร อันเป็นสาเหตุให้ห่างเหินกัน  กำหนดเวลาร่วมรัก อาจฟังดูไม่เป็นธรรมชาติ แต่ผลการสำรวจพบว่า คู่รักมากกว่า 80% ระบุช่วงเวลาสำหรับการจู๋จี๋กัน ข้อดีของมันก็คือ เป็นการเตือนให้อีกฝ่ายระลึกถึงกันอยู่เสมอ และยังทำให้มีเรื่องคอยลุ้นด้วย หากคุณใช้ชีวิร่วมกับคนรักมาพักใหญ่ๆ แล้ว ก็ย่อมเป็นธรรมดาที่เรื่องบนเตียงจะจืดจางลง การสนิทสนมและผูกพันธ์กันมากขึ้น มีข้อเสียตรงที่ทำให้ความปรารถนาเร่าร้อนระหว่างกันน้อยลง เพราะลีลาท่าทางของแต่ละฝ่ายมักจะซ้ำซากจำเจ  ลองพูดคุยกับคนรักดูว่า จะจุดไฟเรื่องเพศให้ลุกโชนอีกครั้งกันอย่างไรดี ซึ่งเพศสัมพันธ์ อาจไม่ได้มีแค่เรื่องการร่วมเพศท่านั้น ลองมองหารูปแบบอื่นๆ ดู  การช่วยสำเร็จความใคร่ให้อีกฝ่ายไปพร้อมๆ กัน ก็ให้ความรู้สึกตื่นเต้นและอีโรติคได้ไม่น้อยเลย การใช้อุปกรณ์หรือของเล่นทางเพศ ก็ไม่ใช่เรื่องน่าอาย มันเป็นสิ่งที่มีประโยชน์มาก โดยเฉพาะหากฝ่ายใดฝ่ายหนึ่งมีปัญหาในการถึงจุดสุดยอด การดูหนังติดเรท หรือใช้ภาพและวิดีโอลามกช่วยกระตุ้น ก็มีผลให้เกิดอารมณ์วาบหวามได้มากทีเดียวมันช่วยให้ทั้งคู่ มีโอกาสในการบอกความชอบของตัวเองให้อีกฝ่ายรู้อย่างไรก็ดี หากคนรักของคุณไม่ชอบ ก็อย่าไปฝืนใจ มีหลายวิธีที่ถือเป็นกิจกรรมเพศสัมพันธ์ โดยไม่ต้องร่วมเพศหรือสอดใส่ตามแบบแผนทั่วไป ตัวอย่างเช่น กิจกรรมซึ่งเป็นเทคนิคหนึ่งในการบำบัดชีวิตคู่ หรือการ “งมหาจุดกระสัน” ให้แก่กันและกัน โดยต่างฝ่ายต่างใช้การสัมผัส ควานหาและกระตุ้นบริเวณที่ทำให้อีกฝ่ายเกิดความกำหนัดไปเรื่อยๆ แค่คิดก็วาบหวิวแล้ว เห็นไหม   ผู้หญิงโดยทั่วไปรู้สึกพอใจการร่วมเพศโดยวัดจากความรู้สึกแนบชิดทางอารมณ์ มากกว่าการถึงจุดสุดยอด ซึ่งเป็นเพียงผลพลอยได้ อย่าปล่อยให้ความหมกมุ่นเรื่องจุดสุดยอด มาขัดขวางการเชื่อมต่อทางอารมณ์ระหว่างคุณกับคนรัก ผู้หญิงส่วนใหญ่ (และผู้ชายบางคน) จำเป็นต้องถูกเล้าโลมนานหน่อย กว่าที่จะตื่นตัวทางเพศหากคุณเอาแต่รอให้เกิดอารมณ์ มันอาจนานจนอีกฝ่ายเริ่มเบื่อ แต่หากคุณรู้จักมีส่วนร่วมและกะตือรือล้น เร่งตัวเองตามไปด้วย ก็จะช่วยให้กิจกรรมบนเตียงดูมีชีวิตชีวาขึ้นอีกเยอะ   การจัดเวลาเพื่อนัดหมายมีเพศสัมพันธ์กัน จะช่วยในเรื่องนี้ได้มาก เพราะหากคุณตระหนักว่าใกล้ถึง “ห้วงเวลาหฤหรรษ์” แล้ว ร่างกายและจิตใจของคุณจะเตรียมพร้อมล่วงหน้า ทำให้เมื่อถึงเวลาดังกล่าว ก็ไม่ต้องโหมโรงกันนานเหมือนเคย  การตอบสนองทางเพศของผู้หญิง มีวัฏจักรที่ค่อนข้างซับซ้อนกว่าสักหน่อย ในขณะที่ผู้ชายมีสัญชาตญาณทางเพศแบบสายตรง คือ เกิดอารมณ์ ถูกกระตุ้น แล้วก็ถึงสวรรค์ได้ทันที แต่คุณสุภาพสตรีส่วนใหญ่กลับไม่ได้รู้สึกเป็นขั้นเป็นตอนในแบบดังกล่าว หรือบางคนอาจจะไม่รู้สึกอะไรเลยด้วยซ้ำ  ดังนั้น ช่วงเวลาโหมโรงจึงมีความสำคัญและจำเป็นในการทำให้ผู้หญิงพึงพอใจ  ข้อเท็จจริงดังกล่าว ไม่ควรนำมาใช้เป็นข้ออ้างสำหรับผู้ชายในการคะยั้นคะยอร่วมเพศกับฝ่ายหญิง หากเธอบอกว่าไม่ ก็คือไม่ อย่าใช้กำลัง หากความต้องการหรือรสนิยมไม่ตรงกัน ทางออกที่ดีที่สุดของทั้ง 2 ฝ่าย ก็คือการหาจุดกึ่งกลาง เพื่อให้ต่างฝ่ายต่างรู้สึกสบายใจ และเคารพซึ่งกันและกัน   ตัวอย่างเช่น หากคนรักของคุณไม่ชอบ ‘ใช้มือ’ ให้คุณ คุณก็อาจจะขอให้เขาหรือเธอ กอดก่ายร่างกายคุณไว้ ในขณะที่คุณช่วยตัวเอง ในทางกลับกัน หากคุณไม่อยากมีเพศสัมพันธ์ในรถตามที่คนรักของคุณร้องขอ เพราะเขาหรือเธออยากเปลี่ยนบรรยากาศจากที่เคยทำแต่ในบ้านดูบ้าง คุณก็อาจเสนอให้เช่าโรงแรมม่านรูด ซึ่งช่วยเปลี่ยนบรรยากาศได้เหมือนกัน เรื่องที่มักเข้าใจผิดอีกอย่าง คือ เรื่องที่ว่าผู้หญิงไม่ค่อยชอบมีเพศสัมพันธ์ เพราะผู้หญิงบางคนต้องการมากกว่าด้วยซ้ำทั้งนี้ ผลการวิจัยสรุปว่า ชายและหญิงต่างก็คิดถึงเรื่องเพศสัมพันธ์บ่อยพอๆ กันอย่าเหมาเอาเองว่ารู้ความต้องการของอีกฝ่าย หัดถามเสียบ้าง เพศสัมพันธ์เป็นเพียงหนึ่งในหลายๆ กิจกรรมเท่านั้น  หากฝ่ายใดรู้สึกว่าไม่ได้รับความรักผ่านการมีเพศสัมพันธ์ ก็อาจจะมองหากิจกรรมอื่นทำร่วมกันดูบ้าง  ตัวอย่างเช่น การหัดทำอาหารร่วมกัน หรือไปออกกำลังกายด้วยกัน นอกจากจะช่วยให้สายสัมพันธ์แนบแน่นแล้ว ยังดีต่อสุขภาพและสร้างสรรค์ด้วย ใส่ใจในการแสดงออกซึ่งความรัก และหมั่นทำให้เป็นกิจวัตรประจำวัน เลือกใช้คำที่มีความหมายและเจาะจงสักนิด เช่น แทนที่จะพูดว่า “เสื้อคุณสวยจัง” คุณอาจจะพูดว่า “ฉันชอบเสื้อสีฟ้าตัวนี้นะ คุณใส่แล้วดูเด็กลงเยอะเลย แถมทำให้ฉันนึกถึงตอนเจอคุณครั้งแรก”  ซึ่งนอกจากจะแสดงความจริงใจของคุณแล้ว ยังเป็นการสื่อให้เขาหรือเธอรู้ว่าคุณไม่เคยลืมเรื่องดีๆ ที่เคยเกิดขึ้นระหว่างกัน ไม่ว่าจะไปใช้บริการเป็นคู่ หรือไปแบบส่วนตัว การพึ่งพานักบำบัดที่มีทั้งทักษะและประสบการณ์ จะช่วยให้คุณประหยัดเวลาในการค้นหาทางออกด้วยตนเอง ความเก็บกดทางเพศอาจเกิดจากภาวะไม่แข็งตัวของฝ่ายชาย หรือเสื่อมสมรรถภาพทางเพศนั่นเอง รวมถึงภาวะถึงจุดสุดยอดได้ยากของฝ่ายหญิง ซึ่งไม่ว่าจะเป็นในกรณีใด แพทย์ผู้เชี่ยวชาญสามารถแนะนำวิธีแก้ไขได้อย่างตรงจุด และมีทางเลือกให้มากมาย  อาการไม่แข็งตัวของอวัยวะเพศ นอกจากจะเป็นปัญหาส่วนตัวของฝ่ายชายแล้ว ยังกระทบไปถึงฝ่ายหญิงด้วย ซึ่งยาที่ใช้รักษาโรคหัวใจ เบาหวาน และโรคอ้วน ก็อาจมีส่วนในการทำให้เกิดความบกพร่องดังกล่าวได้ เรื่องอายุที่เพิ่มขึ้น ก็เป็นอีกปัจจัยหนึ่ง ที่ส่งผลให้ขาดความสุขทางเพศได้เช่นเดียวกัน แพทย์ของคุณสามารถหาทางออกให้กับคุณได้ ไม่ต้องห่วง ความเหนื่อยล้าเป็นสาเหตุอันดับต้นๆ ของอาการอวัยวะเพศไม่แข็งตัว และการไม่ถึงจุดสุดยอด ความเหนื่อยล้าจะส่งผลต่อประสิทธิภาพในการเล้าโลม รวมถึงลีลาบนเตียงด้วย คุณอาจจะเกิดอาการหงุดหงิด ที่ไม่มีแรงร่วมเพศ ทั้งๆ ที่อยากทำใจจะขาด และยังอาจหมดความกำหนัดเอาดื้อๆ หรือหลับกลางคันได้อีกด้วย การนอนหลับให้เพียงพอ จะช่วยให้คุณฟื้นพลังได้ดีที่สุด พร้อมสำหรับการออกศึกในวันใหม่ ภาวะการนอนหลับผิดปกติ เช่น การหยุดหายใจชั่วคราว มักเป็นสาเหตุของอาการอ่อนล้าในชายที่มีน้ำหนักเกินหากคุณมักตื่นนอนกลางดึก หรือรู้สึกเพลียเหมือนหลับไม่อิ่ม ควรปรึกษาแพทย์ผู้เชี่ยวชาญ เพราะมันคือสาเหตุหลักของความสามารถทางเพศที่ลดลง  พยายามหาเวลาคุยกับคนรอบข้าง หรือไปปรึกษาจิตแพทย์เพื่อระบายออกบ้าง ฝึกโยคะ นั่งสมาธิ หรือฝึกลมหายใจเข้าออก เพื่อคลายความตึงเครียด ภาวะซึมเศร้า เป็นบ่อเกิดของอาการผิดปกติทางเพศหลายประการ ตัวอย่างเช่น ผู้ที่อยู่ในภาวะซึมเศร้า มักจะมีแรงขับทางเพศลดน้อยลงอย่างเห็นได้ชัด ดังนั้น ควรรีบปรึกษาแพทย์ด่วน หากมีอาการดังกล่าว  อวัยวะเพศส่วนที่ใหญ่ที่สุดของมนุษย์ คือ สมอง นั่นเอง หากสารเคมีหรือฮอร์โมนในสมอง เกิดความผิดปกติและไม่สมดุล ก็อาจส่งผลต่อแรงขับทางเพศได้   อาการซึมเศร้ายังทำให้คุณเป็นคนจิตตก และรู้สึกไร้ค่า ซึ่งจะส่งผลต่อภาพลักษณ์ และความดึงดูดใจต่อเพศตรงข้ามด้วย ยิ่งคุณหายจากอาการซึมเศร้าเร็วเท่าไร ก็ยิ่งดีต่อคุณภาพชีวิตในเรื่องเพศมากเท่านั้น ยารักษาอาการซึมเศร้าบางชนิด มีผลทำให้ความสนใจทางเพศลดน้อยลง ดังนั้น คุณควรปรึกษาแพทย์เกี่ยวกับทางเลือกในการหยุดยา อย่าตัดสินใจเอง หากอาการเก็บกดทางเพศเกิดจากความพิการทางกายของคุณ อย่าเพิ่งหมดหวัง คนพิการหลายๆ คน สามารถหาทางออกอย่างสร้างสรรค์ และมีความสุขทางเพศได้ตามอัตภาพ  ผลการวิจัยพบว่า อวัยวะบางส่วน สามารถทำหน้าที่สื่อนำ และช่วยให้เสร็จสมอารมณ์ทางเพศได้ มันไม่ได้จำกัดอยู่ที่อวัยวะสืบพันธ์ของคุณเท่านั้น หากอวัยวะสืบพันธ์ุใช้การไม่ได้ดี คุณสามารถชดเชยได้ด้วยการฝึกความคมชัดของประสาทสัมผัสต่างๆ ทั้งกลิ่น รส ภาพ เสียง และสัมผัส จะช่วยให้กิจกรรมทางเพศน่ารื่นรมย์ขึ้นอีกเป็นกอง มีหลายคนที่สามารถถึงจุดสุดยอดได้ด้วยการกระตุ้นเพียงส่วนอื่นๆ ของร่างกาย ไม่ต้องง้ออวัยวะส่วนนั้นเลย  คุณอาจลองเทคนิคการมีเพศสัมพันธ์แบบตันตระ เทคนิคดังกล่าวเน้นไปที่การจดจ่ออยู่กับประสาทสัมผัสเฉพาะหน้า โดยผสานกาย ใจ และจิตวิญญาณให้เป็นหนึ่งเดียว นับเป็นศาสตร์ที่ช่วยให้คุณมีประสบการณ์ทางเพศแตกต่างไปจากเดิมได้ โดยคุณอาจลองฝึกจดจ่ออยู่กับลมหายใจ หรือที่ประสาทสัมผัสใดสักจุด ในระหว่างที่มีดำเนินกิจกรรมทางเพศ การสำเร็จความใคร่ด้วยตนเองมักเป็นหัวข้อสนทนาต้องห้าม และมักทำให้ผู้ที่พูดถึงเรื่องนี้รู้สึกผิด อย่างไรก็ตาม ข้อดีของการสำเร็จความใคร่ด้วยตนเอง คือ มันช่วยให้คุณรู้ว่าตัวเองชอบแบบไหน เพื่อจะได้สื่อสารให้คู่นอนของคุณได้เข้าใจด้วย  ตระหนักว่าการสำเร็จความใคร่ด้วยตนเองนั้น เป็นเรื่องธรรมชาติและส่งผลดี ผลการศึกษาจากสถาบัน Kinsey ยังพบว่าผู้ชาย 90% และผู้หญิง 64% มีการสำเร็จความใคร่ด้วยตนเอง แต่ข้อมูลด้านความถี่ในการทำเรื่องดังกล่าวมักต่ำกว่าความเป็นจริง เพราะมีบางคนที่อายและไม่กล้าตอบตามตรง  มีเรื่องคลุมเครือมากมายเกี่ยวกับการสำเร็จความใคร่ด้วยตนเองของผู้หญิง หนึ่งในเรื่องดังกล่าวคือ ที่มักพูดกันว่ามี “สูตรสำเร็จ” สำหรับการถึงจุดสุดยอด ซึ่งไม่เป็นความจริง เพราะผู้หญิงแต่ละคนก็แตกต่างกันไป บางคนสำเร็จถึงจุดสุดยอดได้ด้วยการกระตุ้นคลิตอริส ในขณะที่บางคนชอบให้กระตุ้นส่วนอื่นๆ มากกว่า ดังนั้น หากคุณมีวิธีที่ไม่เหมือนใครในเรื่องนี้ ก็ไม่ต้องรู้สึกแย่  บางคนชอบที่จะใช้อุปกรณ์จำพวกของเล่นทางเพศ (Sex Toys) ร่วมด้วย ซึ่งไม่ใช่เรื่องแปลก ขอเพียงแค่อ่านวิธีใช้ และรักษาความสะอาดให้ดี  การสำเร็จความใคร่ด้วยตนเอง จะช่วยปลดปล่อยเอ็นโดฟีน ซึ่งเป็นฮอร์โมนในร่างกายที่ทำให้เรารู้สึกดี และยังช่วยบรรเทาความเครียด รวมถึงความกังวลใจ อันเป็นบ่อเกิดของความเก็บกดทางเพศนั่นเองเวลาที่ถึงจุดสุดยอด ร่างกายยังหลั่งสารโดปามีนและอ๊อกซิโทซิน ซึ่งช่วยให้ผ่อนคลายและหลับสบายด้วย  คุณสามารถทดสอบร่างกายตัวเองได้ โดยหาสถานที่ๆ ผ่อนคลาย และทดลองด้วยเทคนิคหลากหลาย เพื่อให้รู้ว่าตัวเองชอบถูกสัมผัสแบบไหน รวมถึงการเล้าโลม และความรุนแรงในการสอดใส่ด้วย หากการสำเร็จความใคร่ด้วยตนเอง ทำให้คุณรู้สึกผิด ด้วยเหตุผลใดก็ตาม เช่น ความเคร่งในศาสนา หรือมันขัดต่อคุณธรรมประจำใจ แต่เมื่อคุณตรึกตรองดูแล้วว่า คุณจำเป็นต้องทำ คุณก็ควรปรึกษานักบำบัดผู้เชี่ยวชาญ เพื่อรักษาอาการรู้สึกผิดดังกล่าว บ่อยครั้งที่ผู้หญิงมักเกิดความเก็บกดทางเพศ เพียงเพราะรู้สึกว่าไม่ควรปลดปล่อยมันเกินพอดี แต่ข้อเท็จจริงก็คือว่า เรื่องแบบนี้ไม่มีใครสามารถกำหนดได้ว่า ต้องบ่อยมากหรือน้อยแค่ไหน และต้องทำอย่างไรถึงจะเรียกว่าพอดี  อย่างที่บอกไปแล้วว่า มันขึ้นอยู่กับแต่ละคน ดังนั้น คุณควรหาทางปลดปล่อยให้ตัวเองและคู่รัก (หากมี) เท่าที่ตัวเองพอใจ  ตัวอย่างที่เห็นได้ชัดในเรื่องนี้ ก็คือการที่มีผู้หญิงหลายคน มักคิดว่าตนเองไม่เคยถึงจุดสุดยอด เพราะดันไปเปรียบเทียบกับสีหน้าท่าทางเวลาถึงจุดสุดยอดของเหล่าตัวละครหญิงที่แสดงในหนังโป๊ หรือภาพยนตร์ติดเรท จำเอาไว้ว่า เรื่องแบบนี้ คุณต้องเป็นในแบบของตัวเอง ปล่อยไปตามธรรมชาติ ไม่ต้องเปรียบเทียบกับใคร หลีกเลี่ยงการเปรียบเทียบกับใครทั้งสิ้น บางคนมักชอบคิดว่าตนเองเซ็กส์จัดเกินไป และบางคู่รักก็มักชอบคิดว่า คู่ของตัวเองผิดปกติ เพราะมีเพศสัมพันธ์กันน้อยกว่าคู่อื่นๆ ทั้งที่พวกเขาเองก็มีความสุขดีอยู่แล้ว แต่พอเปรียบเทียบขึ้นมาเท่านั้นล่ะ กลับรู้สึกแย่ทันที ถึงแม้ว่า คุณควรจะเข้าใจในความต้องการทางเพศของตนเอง (และคู่นอน) ก็ควรเข้าใจด้วยว่า เรื่องแบบนี้ต้องยินยอมพร้อมใจกันทั้ง 2 ฝ่าย การบังคับขืนใจในรูปแบบใดๆ ก็ตาม เป็นเรื่องต้องห้าม หากทนไม่ไหวจริงๆ ก็ควรปรึกษาจิตแพทย์เพื่อหาทางระบายออกอย่างถูกวิธี แม้แต่รสนิยมทางเพศที่ดู “พิสดาร” อย่างเช่น การใช้โซ่ตรวนพันธนาการ และเล่นบทลงโทษกันรุนแรงระหว่างมีเพศสัมพันธ์ หรือที่ฝรั่งเรียกว่า BDSM (Bondage/ Dominance and Submission/ Sadomasochism) ยังทำด้วยความสมยอมและให้เกียรติกันเลย ซึ่งหากคุณสนใจการมีเพศสัมพันธ์รูปแบบดังกล่าว ก็ควรปรึกษาผู้เชี่ยวชาญเสียก่อน จะได้เข้าใจธรรมเนียมดังกล่าวอย่างถูกต้อง สาเหตุหนึ่งของความเก็บกดทางเพศ คือ การที่คุณไม่พอใจในสรีระของตนเอง ซึ่งหากเป็นเช่นนั้นแล้ว ก็ย่อมขาดความสุขในเรื่องเพศอย่างที่ควรจะเป็น ความรู้สึกว่าตนเองไม่น่ารัก หรือไม่คู่ควรกับความใส่ใจของใคร ก็เป็นอีกสาเหตุหนึ่งของการหลีกเลี่ยงปฏิสัมพันธ์กับเพศตรงข้าม ซึ่งหากคุณเริ่มรู้จักยอมรับตนเอง ภาวะดังกล่าวก็จะค่อยๆ คลี่คลายไปในทางที่ดี  อย่างในประเทศสหรัฐอเมริกา จากการสำรวจล่าสุดพบว่า ผู้หญิงมากกว่า 90% ไม่พอใจกับรูปร่างของตนเอง ผู้หญิงเป็นเพศที่มักกังวลเกี่ยวกับรูปร่างของตัวเอง และมักเอามาตรฐานของสังคม ซึ่งให้ความสำคัญกับเรือนร่างในอุดมคติ มากำหนดภาพลักษณ์ของตนเอง ดังนั้น คุณควรเรียนรู้ที่จะยอมรับตัวเองอยู่เสมอ ไม่ว่าจะมีรูปร่างแบบไหน การใช้เวลาร่วมกับคนที่รักคุณ ในแบบที่คุณเป็น และให้ความสำคัญกับคุณอย่างแท้จริง จะช่วยให้ความมั่นใจในตนเองเพิ่มขึ้น รับผิดชอบชีวิตทางเพศของตัวเอง การรู้สึกผิดในเรื่องรสนิยม รวมถึงความปรารถนาทางเพศของตัวเอง จะนำมาซึ่งอาการเครียดและเก็บกด ดังนั้น พยายามหาความสุขตามอัธยาศัย จะรักใครชอบใครมันก็เรื่องของคุณ ไม่มีใครละเมิดสิทธิของคุณได้ ลองออกเดทกับตัวเอง เพื่อดูว่าคุณรู้สึกอย่างไร เพราะการจะรู้สึกยอมรับตัวเองได้นั้น จำเป็นต้องเห็นตัวเองเป็นคนที่น่าคบหา และคุ้มค่าในการใช้เวลาอยู่ร่วมด้วย คุณอาจพาตัวเองไปดินเนอร์ หรือเดินเล่นตามห้าง รวมถึงไปกินลมชมวิวริมทะเล และดื่มด่ำกับความรู้สึกที่ว่าตัวเองก็เป็นคนสำคัญ และมีความน่าปรารถนาในตัวไม่น้อยไปกว่าใคร บางครั้ง หลายๆ คนก็มัวแต่กังวลเรื่องการถึงจุดสุดยอด ทำให้มองว่าตัวเอง “ล้มเหลว” หากไปไม่ถึงสวรรค์  ไม่ว่าจะช่วยตัวเอง หรือมีคู่หลับนอนก็ตาม หากมัวแต่กังวลในเรื่องจุดสุดยอดมากไป มันจะเปลี่ยนประสบการณ์อันน่าเร้าใจ ให้กลายเป็นฝันร้ายทันที ดังนั้น หากคุณเป็นคนที่ “เสร็จ” ยาก ก็ขอให้โฟกัสไปที่ความรื่นรมย์โดยรวมของประสบการณ์ดังกล่าวแทน การไม่สามารถถึงจุดสุดยอดได้ ทางการแพทย์เรียกว่า อาการ “ไม่อาจถึงฝั่งฝัน” (Anorgasmia) ซึ่งมีผู้หญิงหลายๆ คนเป็นกันทั่วโลก  บ่อยครั้งที่อาการดังกล่าว เกิดจากภาวะทางร่างกาย และบางครั้งก็เป็นเรื่องของจิตใจ อย่างไรก็ตาม คุณควรปรึกษาแพทย์ในทุกกรณี หากมีอาการดังกล่าวเป็นประจำ บางครั้งอาการผิดปกติหรือเก็บกดทางเพศ ก็มีหลายสาเหตุที่คุณนึกไม่ถึง ทั้งเกิดจากโรคซึมเศร้า อาการวิตกกังวล ความเครียด และประสบการณ์ถูกทารุณทางเพศในวัยเด็ก เป็นต้น ซึ่งมีเพียงนักบำบัดเท่านั้น ที่จะทำการรักษาได้อย่างตรงจุดและมีประสิทธิภาพ   ผู้เชี่ยวชาญทางเพศอาจจะให้บริการปรึกษาแก่คู่รัก หรือคนโสดทั่วไปก็ได้ ซึ่งผู้ที่ให้การบำบัดด้านนี้แก่คุณได้ อาจมีทั้งจิตแพทย์ นักสังคมสงเคราะห์ นักกายภาพบำบัด นักบำบัดชีวิตคู่ รวมถึงนักบำบัดเรื่องเพศโดยตรง หากคุณต้องการคำปรึกษาในเรื่องดังกล่าว ก็อาจจะติดต่อหน่วยงานของรัฐอย่าง สำนักงานกองทุนสนับสนุนการเสริมสร้างสุขภาพ (สสส.)  หากคุณเป็นผู้หญิง และวางใจที่จะปรึกษาหน่วยงานเฉพาะสำหรับสุภาพสตรี ก็สามารถสอบถามจากมูลนิธิสร้างความเข้าใจเรื่องสุขภาพผู้หญิง ได้เช่นกัน คุณอาจจะแปลกใจ หากพูดคุยกับผู้เชี่ยวชาญแล้วพบว่า ชีวิตในด้านอื่นๆ ของคุณนั่นเอง ที่เป็นสาเหตุของปัญหาทางเพศ จำไว้ว่า นักบำบัดหรือให้การปรึกษาเรื่องเพศ ไม่ได้มีหน้าที่ตอบสนองทางเพศแก่ผู้ไปขอคำปรึกษาที่จริงแล้ว ทั้งในแง่กฎหมายและจรรยาบรรณ พวกเขาไม่ควรที่จะอาศัยโอกาสในการล่วงละเมิดทางเพศ หรือมีสัมพันธ์ลึกซึ้งกับผู้ใช้บริการคนใดทั้งสิ้น หากเกิดเรื่องไม่ดีขึ้น คุณควรแจ้งความดำเนินคดี รวมถึงแจ้งให้ทางหน่วยงานต้นสังกัดทราบ การเอาเรื่องเพศไปปรึกษาคนภายนอก อาจดูน่าอึดอัด แต่หากคุณ (และคู่รัก) ยอมเปิดใจแก่นักบำบัดแล้ว พวกเขาก็จะรับฟังโดยไม่ตัดสินอะไร หากเขาหรือเธอไม่สนใจฟัง หรือชอบวิพากษ์วิจารณ์คุณ ก็ขอให้แจ้งหน่วยงานต้นสังกัด หรือไปใช้บริการเปลี่ยนนักบำบัดที่ดีกว่า  การบำบัดกระบวนการคิดและพฤติกรรม (CBT) เป็นเทคนิคที่นิยมในการนำมาบำบัดเรื่องเพศ โดยสามารถชี้ให้คุณเห็นทัศนคติบางอย่าง ที่อาจเป็นสาเหตุของอาการทางเพศ และปรับเปลี่ยนมันเสียใหม่ เพื่อให้คลายกังวลเรื่องดังกล่าวได้ ความเก็บกดทั้งทางกายและอารมณ์ สามารถบรรเทาลงได้ด้วยการออกไประเบิดพลัง (อย่างสร้างสรรค์) เช่น การเล่นกีฬา หรือศิลปะการต่อสู้ ซึ่งเป็นผลดีต่อทั้งสุขภาพกายและใจ ในเวลาเดียวกัน การออกกำลังกายแบบอื่นๆ ก็ดีไม่แพ้กัน เช่น โยคะ ยกน้ำหนัก หรือการออกกำลังแบบครบส่วน อย่างแอโรบิค รวมถึงการวิ่ง ว่ายน้ำ และปั่นจักรยาน หากคุณไม่ชอบเหนื่อยหรือบ้าพลังมากนัก การปลดปล่อยอารมณ์ผ่านศิลปะที่ทำให้จิตใจสงบลง นอกจากจะทำให้คลายเครียดและความวิตกกังวลแล้ว ยังทำให้เกิดสมดุลทางใจด้วย การวาดภาพ ระบายสี ประดิษฐ์สิ่งของ ถักร้อยมาลัย เย็บปักเสื้อผ้า แต่งรถ หรืองานอดิเรกใดก็ตาม ยังสามารถช่วยให้คุณค้นพบพรสวรรค์อันซ่อนเร้นของตัวเองได้อีกด้วย! หากอยู่ไกลกันหรือไม่มีเวลาจู๋จี๋โดยตรง คุณก็สามารถใช้แอพพลิเคชันต่างๆ อย่างไลน์ เฟสบุ๊ค สไกป์ หรือจะใช้การพิมพ์ส่งข้อความ SMS เพื่อกระตุ้นอารมณ์วาบหวามให้อีกฝ่ายอ่านก็ยังได้ มันพอถูไถได้มากทีเดียว! บางคนอาจไม่ชอบการเซ็กส์โฟน หรืออะไรในทำนองนี้ ซึ่งหากเป็นคู่ของคุณ ก็อาจจะค่อยๆ เริ่มโดยการใช้โทรศัพท์สื่อสารกันแสดงความห่วงใยตามปกติดูก่อน คุณอาจเปรยๆ ว่า คุณอยากกอดก่ายเขาหรือเธอมากแค่ไหนในตอนนี้ และจากนั้นจึงค่อยๆ ขยับเข้าเรื่องบนเตียงทีละนิด
บอกความต้องการให้รู้. หลีกเลี่ยงการตำหนิและวิจารณ์. เติมเชื้อให้ไฟรัก. ลองผิดลองถูก. อ้าแขนรับการเล้าโลม. ประนีประนอม. สานสัมพันธ์ในด้านอื่นๆ. หากจำเป็น ก็ควรพึ่งนักบำบัด. ปรึกษาแพทย์. พักผ่อนเยอะๆ. ระบายความเครียด. รับมือกับภาวะซึมเศร้า. มองหาแหล่งของความสุขอื่นๆ. สำเร็จความใคร่ด้วยตนเอง. พยายามอย่าไปสนใจคำวิจารณ์ของใคร. ยอมรับในความเป็นตัวเอง. ไม่จำเป็นต้องสุดยอดก็ได้. ปรึกษาผู้เชี่ยวชาญ. ปลดปล่อยพลังกาย. งานอดิเรกหรือศิลปะก็ช่วยได้. ใช้เทคโนโลยีเข้าช่วย.
https://www.wikihow.com/Deal-With-Sexual-Frustration https://www.wikihow.com/Deal-With-Sexual-Frustration https://www.wikihow.com/Deal-With-Sexual-Frustration https://www.wikihow.com/Deal-With-Sexual-Frustration
Working With a Partner Considering Other Causes of Frustration Dealing with Frustration on Your Own Finding Outlets to Release Frustration